Učenici IV. razreda OŠ Kaštanjer Pula 25. travnja 2017. imaju organiziranu terensku nastavu u Premanturi.

To je završetak njihova četverogodišnjeg projekta o zdravoj hrani. Pod motom „Radoznao zdravi duh u mom zdravom tijelu“, provesti će zanimljivo prijepodne u edukativnoj šetnji. Imat će priliku vidjeti neke jestive i ljekovite biljke koje rastu u ovom području zaštićenog krajolika rta Kamenjaka. Saznati će ponešto i o divljim životinjama koje su nekada živjele, a i danas žive na ovom području. Znanje će nadopuniti šetnjom do ribarske lučice gdje će ponešto naučiti o ribi i ribolovu od pravog ribara. Na obližnjoj farmi vidjet će mnogo domaćih životinja i naučiti od kuda sve stižu namirnice na naš stol.

Kušat će i jedan zdravi kuhani obrok, maneštru.

Polazak će biti u 8 i 15 kod školskog igrališta u Stankovićevoj, a povratak na isto mjesto oko 14 sati.

Prijevoznik je Autotrans.

Troškovi : 1 200 kuna prijevoz ,a radionica po učeniku 25 kuna, ukupno 45 kuna po učeniku.